L 197/2
MT
Il-Ġurnal Uffiċjali tal-Unjoni Ewropea
7.8.2023
(5)
Ir-Renju Unit innotifika lill-Kummissjoni dwar tifqigħa ta’ influwenza avjarja b’patoġeniċità għolja (HPAI) fil-pollam fil-kontea ta’ Kent, l-Ingilterra, li ġiet ikkonfermata fl-20 ta’ Lulju 2023 permezz ta’ analiżi tal-laboratorju (RT-PCR).
(6)
Barra mnn hekk, l-Istati Uniti nnotifikaw lill-Kummissjoni dwar tifqigħa ta’ influwenza avjarja b’patoġeniċità għolja (HPAI) fil-pollam fl-istat ta’ New York, li ġiet ikkonfermata fil-25 ta’ Lulju 2023 permezz ta’ analiżi tal-laboratorju (RT-PCR).
(7)
Wara dawn it-tifqigħat riċenti tal-HPAI, l-awtoritajiet veterinarji tar-Renju Unit stabbilew żoni ristretti ta’ mill-anqas 10 km madwar l-istabbilimenti affettwati u implimentaw politika tal-qerda biex jikkontrollaw il-preżenza tal-HPAI u jillimitaw it-tixrid ta’ dik il-marda.
(8)
Ir-Renju Unit ippreżenta informazzjoni lill-Kummissjoni dwar is-sitwazzjoni epidemjoloġika fit-territorju tiegħu u l-miżuri meħuda biex jevita li l-HPAI tkompli tinxtered.
(9)
Dik l-informazzjoni ġiet evalwata mill-Kummissjoni.
Il-Kummissjoni tqis li, fid-dawl tas-sitwazzjoni tas-saħħa talannimali fiż-żoni taħt restrizzjonijiet stabbiliti mill-awtoritajiet veterinarji tar-Renju Unit u tal-Istati Uniti, id-dħul fl-Unjoni ta’ konsenji ta’ pollam, ta’ prodotti ġerminali tal-pollam, u ta’ laħam frisk tal-pollam u tal-għasafar talkaċċa minn dawk iż-żoni jenħtieġ li jiġi sospiż, sabiex jiġi protett l-istatus tas-saħħa tal-annimali tal-Unjoni.
(10)
Il-Kanada, iċ-Ċilì u l-Istati Uniti pprovdew informazzjoni aġġornata fir-rigward tas-sitwazzjonijiet epidemjoloġiċi fitterritorji tagħhom fir-rigward tal-HPAI li wasslu għas-sospensjoni tad-dħul fl-Unjoni ta’ ċerti prodotti, kif stabbilit fl-Annessi V u XIV tar-Regolament ta’ Implimentazzjoni (UE) 2021/404.
(11)
B’mod partikolari, il-Kanada ssottomettiet informazzjoni aġġornata dwar is-sitwazzjoni epidemjoloġika fit-territorju tagħha b’rabta ma’ tifqigħa tal-HPAI fi stabbiliment tal-pollam fil-provinċja ta’ British Colombia, li ġiet ikkonfermata fit-28 ta’ April 2023.
(12)
Barra minn hekk, iċ-Ċilì ssottometta informazzjoni aġġornata dwar is-sitwazzjoni epidemjoloġika fit-territorju tiegħu fir-rigward ta’ tifqigħa waħda tal-HPAI fi stabbiliment tal-pollam fir-reġjun ta’ Metropolitan li ġiet ikkonfermata fl-4 ta’ Ġunju 2023.
(13)
Barra minn hekk, l-Istati Uniti ssottomettew informazzjoni aġġornata dwar is-sitwazzjoni epidemjoloġika fitterritorju tagħhom b’rabta ma’ tlettax-il tifqigħa tal-HPAI fi stabbilimenti tal-pollam fl-istati ta’ Michigan (3), Nebraska (1), New York (1), North Dakota (3), Pennsylvania (3), South Dakota (1) u Wisconsin (1), li ġew ikkonfermati bejn it-8 ta’ April 2022 u t-3 ta’ Marzu 2023.
(14)
Il-Kanada, iċ-Ċilì u l-Istati Uniti wkoll issottomettew informazzjoni dwar il-miżuri meħuda biex jevitaw aktar tixrid tal-HPAI.
B’mod partikolari, wara dawk it-tifqigħat ta’ dik il-marda, il-Kanada, iċ-Ċilì u l-Istati Uniti implimentaw politika ta’ qerda biex jikkontrollaw u jillimitaw it-tixrid ta’ dik il-marda, u lestew ukoll ir-rekwiżit tat-tindif u taddiżinfezzjoni wara l-implimentazzjoni tal-politika ta’ qerda fl-istabbilimenti tal-pollam infettati fit-territorji tagħhom.
(15)
Il-Kummissjoni evalwat l-informazzjoni sottomessa mill-Kanada, iċ-Ċilì u l-Istati Uniti.
Il-Kummissjoni tqis li l-Kanada, iċ-Ċilì u l-Istati Uniti pprovdew garanziji xierqa li s-sitwazzjoni tas-saħħa tal-annimali li wasslet għassospensjonijiet, ma għadhiex tirrappreżenta theddida għas-saħħa tal-annimali jew għas-saħħa pubblika fl-Unjoni, u li, għaldaqstant, jenħtieġ li jiġi awtorizzat mill-ġdid id-dħul fl-Unjoni tal-prodotti tal-pollam miż-żoni kkonċernati tal-Kanada, taċ-Ċilì u tal-Istati Uniti li minnhom kien ġie sospiż id-dħul fl-Unjoni.
(16)
Għalhekk, jenħtieġ li l-Annessi V u XIV tar-Regolament ta’ Implimentazzjoni (UE) 2021/404 jiġu emendati biex titqies is-sitwazzjoni epidemjoloġika attwali fir-rigward tal-HPAI fil-Kanada, fiċ-Ċilì, fir-Renju Unit u fl-Istati Uniti.